CELEX: 32020D1010
Language: lv
Date: 2020-07-02 00:00:00
Title: Politikas un drošības komitejas Lēmums (KĀDP) 2020/1010 (2020. gada 2. jūlijs), ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2019/264 (BiH/29/2020)

13.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 224/7
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1010
         (2020. gada 2. jūlijs),
         ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2019/264 (BiH/29/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. pantu,
         tā kā:
         
                     (1)
                  
                  
                     Ievērojot Vienotās rīcības 2004/570/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES operācijas komandiera iecelšanu.
                  
               
                     (2)
                  
                  
                     PDK 2018. gada 8. oktobrī nolēma principā, ka NATO Apvienoto spēku Eiropā augstākā virspavēlnieka štāba (SHAPE) priekšnieka vietnieks būtu jāieceļ par ES operācijas komandieri no 2019. gada 29. marta, ja NATO apstiprina viņa pieejamību.
                  
               
                     (3)
                  
                  
                     Ziemeļatlantijas Padome 2018. gada 7. decembrī apstiprināja, ka SHAPE priekšnieka vietnieks ES operācijas komandiera pienākumus saskaņā ar mehānismu “Berlīne plus” var uzņemties no 2019. gada 29. marta.
                  
               
                     (4)
                  
                  
                     PDK 2019. gada 7. februārī pieņēma Lēmumu (KĀDP) 2019/264 (2), ar ko par ES operācijas komandieri Eiropas Savienības militārajai operācijai Bosnijā un Hercegovinā no 2019. gada 29. marta iecēla SHAPE priekšnieka vietnieku ģenerālleitnantu Olivier RITTIMANN.
                  
               
                     (5)
                  
                  
                     NATO 2020. gada 15. maijā nolēma iecelt ģenerālmajoru Brice HOUDET par SHAPE priekšnieka vietnieku, aizstājot ģenerālleitnantu Olivier RITTIMANN no 2020. gada 18. jūlija. Ģenerālmajoram Brice HOUDET no minētās dienas būtu arī jāaizstāj ģenerālleitnants Olivier RITTIMANN kā ES operācijas komandieris Eiropas Savienības militārajai operācijai Bosnijā un Hercegovinā.
                  
               
                     (6)
                  
                  
                     Eiropas Savienības Militārā komiteja 2020. gada 26. maijā vienojās par ES operācijas komandieri Eiropas Savienības militārajai operācijai Bosnijā un Hercegovinā no 2020. gada 18. jūlija ieteikt izvirzīt ģenerālmajoru Brice HOUDET.
                  
               
                     (7)
                  
                  
                     Tādēļ Lēmums (KĀDP) 2019/264 būtu jāatceļ.
                  
               
                     (8)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā.
                  
               
                     (9)
                  
                  
                     Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņoja, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai “Partnerattiecības mieram” dalībnieces un kuras attiecīgi ir noslēgušas divpusējus drošības līgumus ar NATO,
                  
               IR PIEŅĒMUSI ŠO LĒMUMU.
         
            1. pants
            Ar šo NATO Apvienoto spēku Eiropā augstākā virspavēlnieka štāba (SHAPE) priekšnieka vietnieku ģenerālmajoru Brice HOUDET no 2020. gada 18. jūlija ieceļ par ES operācijas komandieri Eiropas Savienības militārajai operācijai Bosnijā un Hercegovinā, nomainot ģenerālleitnantu Olivier RITTIMANN.
         
         
            2. pants
            Ar šo tiek atcelts Lēmums (KĀDP) 2019/264.
         
         
            3. pants
            Šis lēmums stājas spēkā 2020. gada 18. jūlijā.
         
         
            Briselē, 2020. gada 2. jūlijā
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 252, 28.7.2004., 10. lpp.
         
         
            (2)  Politikas un drošības komitejas Lēmums (KĀDP) 2019/264 (2019. gada 7. februāris), ar ko ieceļ ES operācijas komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2017/464 (BiH/27/2019) (OV L 44, 15.2.2019., 12. lpp.).